gu en en en en en en gu gu gu gu gu gu gu gu gu gu en en en en gu gu en gu gu gu gu gu gu gu gu gu gu gu gu gu en en en en gu gu gu en en gu en en en en en fa en en en en en gu en en gu gu gu gu gu gu gu gu gu gu gu en en en en pl en en en en fr en fr en en sv fr de de fr fr fr sv en fr en ja fr de fr es nb fr de en en sv de de fr en fr it fr de en gu en en en en en en en en en en en en en en en en en en en en en en en en en en en en en en en en gu gu gu gu gu gu gu gu gu gu gu gu gu gu gu gu gu gu gu gu en en
જૂનું ઘર ખાલી કરતાં – Saurabh Shah Online
The Official Web Presence of Writer Saurabh Shah
by સૌરભ શાહ • July 3, 2009 • 1 Comment
કશુંક છૂટે છે ત્યારે જે છૂટે છે તેની યાદ સતાવતી રહે છે, પણ બદલામાં જે મળે છે તેની પ્રાપ્તિની ઘોર અવગણના થાય છે..
જૂનું ઘર તમારાં સપનાંઓને ઉછેરતું ઘર હતું એટલે એ છોડવાનું તમને ગમતું નથી, પણ ભલા માણસ, તમે સમજતા નથી કે નવું ઘર તમારાં સપનાં સિદ્ધ થઈ ગયાં છે તેની ખાતરી આપતું ઘર છે .
રોજબરોજની ઘટમાળમાંથી મુક્તિ મળે, ઉદાસીનો સાતત્યભાવ ઘડીભર વિરમે એટલા સારુ કંઈક સુઘટના બને ત્યારે ઉજવણીઓ થાય છે. અથવા સામાજિક સ્તરે તહેવારો ઊજવાય , જેથી ગાંભીર્યને તોડીને, એમાંથી બહાર આવીને, આનંદિત થઈએ, ઉલ્લાસિત થઈએ. આનંદ સાહજિક નથી અને સતત આનંદની અવસ્થાની શોધ મૃગજળ સમાન છે. માણસ શાંત હોઈ શકે, શાંતિનું સપૂર્ણ સાતત્ય પણ શક્ય નથી. વેદન–પીડા તથા આનંદ-ઉલ્લાસ આ બેઉ પરિસ્થિતિઓમાં કેળવાયેલું મન ધરાવતી વ્યક્તિ કેટલીક શાંત રહી શકે, પરંતુ માણસની મૂળભૂત પ્રકૃતિ પીડાની છે, આનંદની નહીં.
વેદનાનો આ સ્થાયી ભાવ તમને ભવિષ્યની તકના ખૂલતા દરવાજા દેખાડવાને બદલે જૂના ત્યજી દેવાયેલા ઘરના બારણાંપર લટક્તું તાળું સતત તમારી આંખ સામે રાખવાને મજબૂર કરે છે.
સૌથી ઊંચા પર્વતના શિખરે પહોંચીને પોતાના દેશનો રાષ્ટ્રધ્વજ લહેરાવવાનું સુખ જેને મળી રહ્યું હોય એ પર્વતારોહક પ્રાપ્તિની એ ઘડીને માણશે કે પછી ક્યારેક આવું સપનું જોયું હતું પણ હવે એ જોઈ નહીં શકાય એવો અફસોસ વ્યક્ત કરશે ?
નવા ઘરમાં જૂની જગ્યાએ જોયેલાં સપનાંનો નકશો નથી, સાકાર થઈ ચૂકેલાં સપનાંનાં જીવંત ચિત્રો છે; પણ નિશ્ચિત તહેવારો વિના કે ઉજવણીદિન વગર આવી જતો આનંદ તમને અજાણ્યો લાગે છે. અજાણ્યાનો ડર લાગવો જોઈએ એવી તાલીમ મળી છે એટલે આ આનંદને મનમાં પ્રવેશ ન મળે એ રીતની કિલ્લેબંધી કરી રાખી છે.
પણ ક્યારેક એવો તબક્કો આવે છે, જ્યારે સ્વભાવ પર બાઝેલાં તમામ પ્રદૂષણો ધોવાઈ જાય છે. દુનિયાનાં ડહાપણો અને જગતની વ્યવહારુ વાતો કેટલી ખોટી, જુઠ્ઠી તથા બનાવટી છે એની ખાતરી થઈ જાય છે. જૂનું ઘર ખાલી કરવાનું એક્માત્ર કારણ નવું ઘર વસાવવાનું છે. આ વસવાટ મળે એટલે જ કશુંક છોડી દેવાનું હોય છે. વેદનાના ખાબોચિયામાં ઠંડક મળતી હોય તોય એમાં ભેંસની જેમ પડ્યા રહેવાનું ના હોય.
દોડતા તોખારની પીઠ પરનું પ્રસ્વેદ બિંદુ સમગ્ર ખાબોચિયાની જળરાશિ કરતાં અનેકગણું મૂલ્યવાન છે. નકશો અગત્યનો છે. નકશા કરતાં વધુ અગત્યનો છે અંતિમ પડાવ પર પહોંચી ગયાનો અનુભવ. લોકો કદાચ તમારા આ પડાવને નહીં જુએ. અહીં સુધી પહોંચીને તમે ત્યજી દીધેલા નકશાની ગેરહાજરીની જ નોંધ લીધા કરશે. ઠીક છે, પણ તમે તો, કવિએ જ્યાં પૂરું કર્યું ત્યાંથી શરુ કરો. એક કાવ્ય લખો : ‘નવું ઘર વસાવતાં…’
આ લેખ તમને ગમ્યો ? તો ’બેસ્ટ ઓફ સૌરભ શાહ’ વિભાગના બીજા લેખો પણ તમને ગમશે.
(આ લેખ ‘ગુડ મોર્નિંગ’ કોલમ માટે લખાયો અને ‘પ્રિય જિંદગી ’ પુસ્તકમાં પ્રગટ થયો .
મિત્રો સાથે શૅર કરો :
← બે અજાણી છોકરીનો ‘સેક્યુલર-રાષ્ટ્રીય’ અવાજ
તંત્રીશ્રી વિરુદ્ધ વાચકશ્રી →
1 comment for “જૂનું ઘર ખાલી કરતાં”
July 5, 2009 at 3:30 AM
જૂનું ઘર ખાલી કરી નવું ઘર વસાવવા સુધીની યાત્રા સુખદ રહી. Very Positive.
Leave a Reply Cancel reply
Your email address will not be published. Required fields are marked *
Notify me of followup comments via e-mail
Notify me of follow-up comments by email.
Notify me of new posts by email.
This site uses Akismet to reduce spam. Learn how your comment data is processed.
નવી પોસ્ટ વિશે જાણકારી મેળવવા
Enter your email address
ચાણક્ય કહી ગયો કે શત્રુ મદદ કરવા આવે તો સ્વીકારવી નહીં
પાણીપુરી: મારી સૌથી જૂની અને વફાદાર પ્રિયતમા: ૨
ઊંઝાની ત્રણ જોક્સ: ચોરી, અપહરણ, પંચતંત્ર
કઈ જમીન પર કેવી ખેતી કરવી?
ફરી એક વાર, શ્રી ગણેશાય નમઃ
પ્રેમ એટલે ખુલ્લા પરબીડિયામાં મૂકેલો સરનામા વિનાનો પત્ર
તને સાચવે પારવતી, અખંડ સૌભાગ્યવતી
‘ચિત્રલેખા'એ લીધેલી સૌરભ શાહની મુલાકાત
‘મારા જેલના અનુભવો’: એક ગુડ ન્યુઝ છે અને એક બૅડ ન્યુઝ
‘ગુડ મોર્નિંગ – સૌરભ શાહ’ વૉટ્સએપ
ગ્રુપમાં જોડાવા માટે તમારા વૉટ્સએપ નંબર પરથી 9004099112 પર રિક્વેટ મોકલો.
સૌરભ શાહ સાથે ફેસબુક પર જોડાઓ!
Daulatsinh Gadhvi on રમેશ જાદવ (73) : એ જમાનાના ન્યુઝ એડિટર
નરેન્દ્રભાઈ વ્યાસ on કૅલેન્ડરમાં રવિવારો હોવા જોઈએ? કેટલા?
Pravin Shah on સારા શ્રોતા, સારા દર્શક, સારા વાચક, સારા ભાવક હોવાની નિશાનીઓ
Divyesh on બધી જાહોજલાલી હોય ત્યાં જ કાળું ડિબાંગ અંધારું છવાય ત્યારે
Pravin Shah on નટુકાકા : 102 નોટઆઉટ
Nilesh Premji Gada on નટુકાકા : 102 નોટઆઉટ
મનસુખલાલ ગાંધી on નટુકાકા : 102 નોટઆઉટ
સૌરભ શાહ on નટુકાકા : 102 નોટઆઉટ
Parag shah on નટુકાકા : 102 નોટઆઉટ
Dr Shreyas Gandhi on રાજેશ-નૂપુર તલવાર, ન્યાયની દેવીની તલવાર, વિશાલ ભારદ્વાજની તલવાર
મનસુખલાલ ગાંધી on બધી જાહોજલાલી હોય ત્યાં જ કાળું ડિબાંગ અંધારું છવાય ત્યારે
saksham on પ્રણય રૉયના પાપનો ઘડો કેવી રીતે ભરાઈ ગયો
ડો કે.એસ.પટેલ on આવ રે, વરસાદ
હેમાંગ બારોટ on બાબા રામ-રહીમ, વેટિકનના પોપ અને શાહી ઈમામ
nimish parikh on બાબા રામ-રહીમ, વેટિકનના પોપ અને શાહી ઈમામ
આ બ્લોગ ગમ્યો? ફેસબુક મિત્રો સાથે શૅર કરો!
Copyright © 2019 Saurabh Shah Online. All Rights Reserved. The Magazine Basic Theme by bavotasan.com.